Rethemnos Live

Οι LAUNDRY ζωντανά στο Queens Room
2025-11-29 22:00 (Europe/Athens) | Queens Room, Eleftheríou Venizélou, Rethymno, Ρεθύμνου, 741 31, Greece
Οι LAUNDRY ζωντανά στο Queens Room (Ελ. Βενιζέλου 10, Ρέθυμνο) το Σάββατο 29 Νοεμβρίου 2025.
Έναρξη 22.00.
Τηλ. για κρατήσεις 697 2822112.

Ο Γιάννης Μιχάλας και ο Γιώργος Βρανάς στην Ταβέρνα Πόπη
2025-11-29 22:00 | Ταβέρνα Πόπη, Ταβέρνα Πόπη, Ρέθυμνο, Ρεθύμνου, 74100, Ελλάδα
Ο Γιάννης Μιχάλας και ο Γιώργος Βρανάς στην Ταβέρνα Πόπη (Αδελιανός Κάμπος, Ρέθυμνο).
Σάββατο 29 Νοεμβρίου – Έναρξη 22:00.
Τηλ. Κρατήσεων 2831072270.

Ο Σήφης Τσουρδαλάκης και ο Χρήστος Τζανιδάκης στο «Αλλού γι' Αλλού»
2025-11-29 21:30 | Μεζεδοπωλείο Αλλού γι’ αλλού, Νικολάου Πλαστήρα 2, Ρέθυμνο, Ρεθύμνου, 74100, Ελλάδα
Ο Σήφης Τσουρδαλάκης και ο Χρήστος Τζανιδάκης με το συγκρότημα τους ζωντανά στο μεζεδοπωλείο «Αλλού γι’ Αλλού».
Τηλ. 6974025703.

Η παράσταση «Συνέβη στο Monterey» στο Θέατρο Αντίβαρο
2025-11-29 21:00 | Θέατρο Αντίβαρο, Κριτοβουλίδου 15, Ρέθυμνο, Ρεθύμνου, 74100, Greece
Μετά τις πέντε πρώτες, sold out παραστάσεις στα Χανιά και στο Θέατρο Βλησίδη, η επιτυχημένη παραγωγή της Artistic Performance Team ταξιδεύει στο Ρέθυμνο, για δύο μοναδικές βραδιές στο Θέατρο Αντίβαρο, στις 29 και 30 Νοεμβρίου 2025.
Η Artistic Performance Team παρουσιάζει την κωμωδία «Συνέβη στο Monterey», ένα θεατρικό έργο του Άκη Δήμου που ξετυλίγεται ανάμεσα στο φως και τη σκιά, ισορροπώντας ανάμεσα στο γέλιο, την τρυφερότητα και την απογύμνωση της ψυχής.
Μια ηθοποιός χωρίς ρόλο και μια ανέραστη μανικιουρίστα – δυο παράφορες γυναίκες – συναντιούνται τυχαία στις τουαλέτες ενός πανάκριβου εστιατορίου. Από εκείνη τη στιγμή, αρχίζει ένα ταξίδι εξομολογήσεων, αποκαλύψεων και συναισθηματικής αναμέτρησης.

Απελπισμένες, αδικαίωτες, αστείες, οι δύο ηρωίδες ανασύρουν «αγγέλους για προστασία», ξαναζούν παλιά τραύματα, ξυπνούν ξεχασμένες επιθυμίες και αναγνωρίζουν, μέσα στα γέλια και τα δάκρυα της άλλης, κάτι από τον κρυφό τους εαυτό.
Μια κωμωδία της ήττας και της επιβίωσης, που μας υπενθυμίζει πως η σοβαρότητα που φοβάται το γέλιο δεν μπορεί ποτέ να είναι ολοκληρωμένη. Ο διάλογος των δύο αυτών γυναικών αποκαλύπτει τη δύναμη του γέλιου – μιας δύναμης που λυτρώνει από τον φόβο, τις απαγορεύσεις και τις κοινωνικές αγκυλώσεις.

Ταυτότητα Παράστασης
Κείμενο: Άκης Δήμου
Σκηνοθέτης: Ρούσσα Μαρκάκη
Βοηθός σκηνοθέτη: Κλειώ Κουτσουριδάκη
Ηθοποιοί: Καλλιόπη Βλαμάκη, Μιχάλης Καράκης, Ρούσσα Μαρκάκη
Ενδυματολογικό – Σκηνικό: εμπνευσμένο από τον πίνακα Δύο Γυναίκες, της μπλε περιόδου του Pablo Picasso
Πρωτότυπη μουσική: Γιώργος Λιονάκης
Σχεδιασμός φωτισμών: Γιάννης Λύκος
Graphic designer: Ευγενία Κασπαρίδου
Φωτογραφίες: Κωνσταντίνος Ρουμελιωτάκης, Βασίλης Μαρμαρωτής
Οργάνωση παραγωγής: Ανάμεσα στο Φως και τη Σκιά
Είσοδος: 15 ευρώ
Μειωμένο: 10 ευρώ
Τηλ. Κρατήσεων: 6973 525 049

Η παράσταση «LOVE-EVOLution ή EVOLution-LOVE» στο The Garage
2025-11-29 21:00, 2025-11-23 19:00 | The Garage, Δημοκρατίας 53, Rethymno, Rethymno, Ρεθύμνου, 74132, Greece
Ένα πρωτότυπο έργο βασισμένο στις ιδέες των σεναρίων των κινηματογραφικών ταινιών Eternal Sunshine of a spotless mind (Τσάρλι Κάουφμαν) και Her (Σπάικ Τζονζ).
Ο Έρωτας δεν εξηγείται· συμβαίνει. Έρχεται όταν θέλει, φεύγει χωρίς λόγο, επιμένει όταν όλα δείχνουν να έχουν τελειώσει. Δεν υπακούει σε κανέναν κανόνα, γιατί ο ίδιος είναι ο κανόνας. Εκείνος αποφασίζει. Γιατί ο Έρωτας υπάρχει μόνο όσο εκείνος το θελήσει. Πάντα.
Στην εποχή των οθονών, των δεδομένων και της τεχνητής νοημοσύνης, πώς, όμως, ερωτεύεται ο άνθρωπος; Πού τελειώνει η ψευδαίσθηση και πού αρχίζει η αλήθεια;
Μια εξερεύνηση του έρωτα, της μνήμης και της εξέλιξης του ανθρώπινου συναισθήματος, σε μια εποχή όπου η τεχνολογία υπόσχεται να μας φέρει πιο κοντά — αλλά και να μας απομακρύνει οριστικά.
Δραματουργία: Ελένη Δάγκα και Μάνος Λιουδάκης
Σκηνοθεσία: Μαριάννα Κοντούλη
Σκηνική έκφραση: Κωνσταντίνα Γιασεμίδου
Ηχητική και μουσική επιμέλεια: Πρόδρομος Καραδελόγλου
Σκηνικά- Κοστούμια: The Garage Theatre
Με τους Αντώνη Παλιεράκη και Ελένη Δάγκα
Συμμετέχουν με τη φωνή τους οι: Μαρία Ζαχαράκη και Γιώργος Ξενικάκης
Κάθε Σάββατο στις 21.00 και Κυριακή στις 19.00
Ακατάλληλο κάτω των 18
Είσοδος 15€.
Κρατήσεις στο τηλέφωνο 6932 492752

Ο Σταύρος Σταματίου στα Μαθήματα Φωτογραφίας Ρεθύμνου
2025-11-29 19:00 | Οδός Τσαγρή, Τσαγρή 1, Ρέθυμνο, Ρεθύμνου, 74100, Ελλάδα
Καλεσμένος στα Μαθήματα Φωτογραφίας Ρεθύμνου ο Σταύρος Σταματίου να μας δείξει τη δουλειά του και να μας παρουσιάσει το νέο του βιβλίο «A raven’s dream».
Το βιογραφικό του δημιουργού:
Ο Σταύρος Σταματίου γεννήθηκε το 1965. Μεγάλωσε στην Πτολεμαΐδα, αλλά προτιμά να δηλώνει Μικρασιάτης με δεύτερη πατρίδα την Κρήτη, απ’ όπου και κατάγεται η σύζυγός του, Ερωφίλη. Είναι πατέρας τριών παιδιών και ευτυχής παππούς.
Από παιδί αισθανόταν την ανάγκη να μιλήσει μέσα από την τέχνη. Στα νεανικά του χρόνια χρησιμοποίησε ως διαύλους την ποίηση, τη ζωγραφική, τη μουσική. Κάποια στιγμή ανακάλυψε στη φωτογραφία το μέσο που μπορούσε να καλύψει αυτή του την ανάγκη πληρέστερα. Παρ’ όλα αυτά, θεωρεί ως ύψιστη μορφή τέχνης το θέατρο.
Ο πόθος του να διεισδύσει στα μυστικά της φωτογραφικής τέχνης τον έφερε κοντά σε σημαντικούς Έλληνες και ξένους φωτογράφους και θεωρητικούς μέσα από μαθήματα φωτογραφίας, σεμινάρια και workshops, ενώ την ίδια στιγμή φωτογράφιζε σε καθημερινή σχεδόν βάση, εμπλουτίζοντας με υλικό σειρές που είχαν προκύψει και δημιουργώντας νέες. Μέρος της δουλειάς του έχει εκτεθεί σε ατομικές εκθέσεις (Ιταλία, Σάμος, Ρέθυμνο, Σητεία, Θεσσαλονίκη) καθώς και σε διάφορες ομαδικές εκθέσεις και φεστιβάλ φωτογραφίας στην Ελλάδα και το εξωτερικό. Παρουσιάσεις της δουλειάς του και συνεντεύξεις του έχουν δημοσιευτεί σε ελληνικά και ξένα περιοδικά – έντυπα και online – συλλογικά φωτογραφικά λευκώματα και ιστοσελίδες φωτογραφίας.
Τον Δεκέμβρη του 2021 εκδόθηκε από τον ιταλικό οίκο “Eyeshot” μία μονογραφία με επιλογές από το σύνολο της δουλειάς του με τίτλο “Street as a mirror”.
Για το δεύτερό του βιβλίο (αυτοέκδοση, Μάιος του 2025) που έχει τίτλο “A raven’s dream”, συνεργάστηκε με τον Ηρακλή Παπαϊωάννου και τον Γιώργο Γιατρομανωλάκη.

Η Βάλια Ειρηναίου και ο Διονύσης Σπανουδάκης στο Cul De Sac
2025-11-28 22:00 | Cul De Sac, Cul De Sac Cafe - Bar - Restaurant, Ρέθυμνο, Ρεθύμνου, 74131, Greece
Η Βάλια Ειρηναίου και ο Διονύσης Σπανουδάκης ζωντανά στο Cul De Sac (Τίτου Πετυχάκη 5-9, Παλιά πόλη).
Έναρξη 22:00.
Τηλ. Κρατήσεων 6984 046218.

Ο Αντώνης Μαρτσάκης στο «Αλλού γι' Αλλού»
2025-11-27 22:00 | Μεζεδοπωλείο Αλλού γι’ αλλού, Νικολάου Πλαστήρα 2, Ρέθυμνο, Ρεθύμνου, 74100, Ελλάδα
Ο Αντώνης Μαρτσάκης με το συγκρότημα του ζωντανά στο Μεζεδοπωλείο «Αλλού γι’ Αλλού».
Τηλ. 6974025703

Ο Βασιλης Σταυρακάκης στο μεζεδοπωλείο Μπακαλόγατος
2025-11-26 22:00 | Μεζεδοπωλείο Μπακαλόγατος, Τίτου Πετυχάκη 15, Ρέθυμνο, Ρεθύμνου, 74100, Ελλάδα
Ο Βασιλης Σταυρακάκης με τον Ζάχαρη Σπυριδάκη, τον Γιώργο Σταυρακάκη και τον Γιάννη Παπατζανη ζωντανά στο μεζεδοπωλείο Μπακαλόγατος.
Τέταρτη 26 Νοεμβρίου – Έναρξη 22:00
Τηλ. 28310 20550.

«Ρίζες και Ρεύματα»: Ο Γιώργος Νικηφόρου Ζερβάκης και η Βιολέτα Ίκαρη στο UPΑΝΩ
2025-11-26 21:00 | UPΑΝΩ, Μάχης Κρήτης 149, Πλατανιάς Ρεθύμνου, Ρεθύμνου, Ελλάδα
«Ρίζες και Ρεύματα»
Δύο από τις πιο ξεχωριστές φωνές της σύγχρονης ελληνικής μουσικής σκηνής, ο Γιώργος Νικηφόρου Ζερβάκης και η Βιολέτα Ίκαρη, συναντιούνται φέτος σε μια ιδιαίτερη μουσική σύμπραξη με τίτλο «Ρίζες και Ρεύματα».
Οι δύο καλλιτέχνες με κοινό σημείο αναφοράς την αυθεντικότητα υπόσχονται ένα πρόγραμμα όπου οι ρίζες της παράδοσης συναντούν τον σύγχρονο ήχο, με τραγούδια που έχουμε αγαπήσει, αλλά και νέες δημιουργίες που γεννιούνται επί σκηνής. Παραδοσιακοί ήχοι, έντεχνες αποχρώσεις και ροκ στοιχεία δένουν αρμονικά σε δύο βραδιές γεμάτες μελωδία, ρυθμό και συναίσθημα.
Ο Γιώργος Νικηφόρου Ζερβάκης, με τη βαθιά ερμηνεία και το προσωπικό του μουσικό ιδίωμα, έχει καθιερωθεί ως ένας από τους πιο ανήσυχους δημιουργούς της γενιάς του.
Η Βιολέτα Ίκαρη, με τη χαρισματική φωνή και την εκφραστικότητα που την ξεχωρίζει, κινείται με φυσικότητα ανάμεσα στο σύγχρονο και το διαχρονικό, δημιουργώντας έναν ήχο απόλυτα προσωπικό.
Ο Γιώργος και η Βιολέτα ενώνουν τις δυνάμεις τους σε δύο παραστάσεις που υπόσχονται να μείνουν αξέχαστες γεμάτες ρυθμό, μελωδίες και δυνατές στιγμές.
Άκης Γαβαλάς : Τύμπανα
Γιάννης Γρυπαίος : Ηλεκτρικό Μπάσο
Ευριπίδης Ζεμενίδης: Κιθάρες
Γιώργος Θεοδωρόπουλος : Πλήκτρα
Μιχάλης Παχάκης : Λαούτο – Τζουράς
Γιάννης Ταυλάς: Ενορχηστρώσεις
Κώστας Κυριακίδης : Ηχοληψία
Γενική είσοδος: 10€ (Δεν περιλαμβάνει ποτό)
UPΑΝΩ (Μάχης Κρήτης 149, Πλατανιάς Ρέθυμνο)
Τετάρτη 26 Νοεμβρίου – Ώρα Έναρξης 21:00
Τηλέφωνο Κρατήσεων 6981038552

«Της Κρήτης τα πολύτιμα»: Εκδήλωση από το Λαογραφικό Όμιλο Τζανιδάκη
2025-11-26 20:30 - 22:00 | Λαογραφικός Όμιλος Τζανιδάκη, Εμμανουήλ Πορτάλιου 31, Ρέθυμνο, Κρήτη, 74100, Greece
Ο Λαογραφικός Όμιλος Τζανιδάκη διοργανώνει την Τετάρτη 26 Νοεμβρίου 2025 και ώρα 20.30 στις εγκαταστάσεις του Ομίλου την εκδήλωση «Της Κρήτης τα πολύτιμα» με ομιλητή τον καλό και αγαπητό φίλο Ευτύχη Τζιρτζιλάκη, συλλέκτη και μελετητή του οπλισμού των Κρητικών επαναστάσεων, με θέμα την ιστορία και τη διαμόρφωση του Κρητικού μαχαιριού.
Για δηλώσεις συμμετοχής προς τους φίλους του Ομίλου η επικοινωνία μπορεί να γίνεται μέσω μηνυμάτων στις διαδικτυακές σελίδες του Λαογραφικού Ομίλου Τζανιδάκη.
Περιορισμένες θέσεις.
Με το καλό να ανταμώσουμε!
Είσοδος Ελεύθερη

Εκδήλωση με θεμα «Οικολογία και Πανδημίες: Τελειώσαμε με τις Πανδημίες;»
2025-11-26 19:30 | Φοιτητική Εστία – Πολιτιστικό Κέντρο Ξενία, Ψαρρού 46, Ρέθυμνο, Ρεθύμνου, 74100
Το θέμα «Οικολογία και Πανδημίες: Τελειώσαμε με τις Πανδημίες;» θα τεθεί στο επίκεντρο των εισηγήσεων και του διαλόγου που θα αναπτυχθεί στην εκδήλωση του προγράμματος «Βραδιές Οικολογίας» η οποία θα πραγματοποιηθεί την Τετάρτη 26 Νοεμβρίου 2025, στις 19:30 στο Πολιτιστικό Κέντρο «ΞΕΝΙΑ», στο Ρέθυμνο.
Το πρόγραμμα διοργανώνεται από τον Δήμο Ρεθύμνης και το Πανεπιστήμιο Κρήτης με τη σύμπραξη του Βοτανικού Κήπου του Πανεπιστημίου Κρήτης, της Κοσμητείας Σχολής Επιστημών Αγωγής, του Προγράμματος Μεταπτυχιακών Σπουδών «Πράσινη Βιολογία» και του Τμήματος Παιδείας του Δήμου Ρεθύμνης, με τη συμμετοχή της Εθελοντικής Ομάδας «Νοιάζομαι και δρω».
Για ακόμα μια φορά διακεκριμένοι επιστήμονες θα ανοίξουν τον διάλογο με τις εισηγήσεις τους σε σειρά κρίσιμων θεμάτων που άπτονται αυτού του ενδιαφέροντος και ζωτικύ αντικειμένου.
Κεντρικοί ομιλητές της εκδήλωσης θα είναι ο Καθηγητής Κλινικής Ιολογίας της Ιατρικής Σχολής του Πανεπιστημίου Κρήτης, Γεώργιος Σουρβίνος με το θέμα «Πανδημίες και Κλιματική Αλλαγή» και ο Ομότιμος Καθηγητή Γενικής Ιατρικής και Πρωτοβάθμιας Φροντίδας Υγείας της Ιατρικής Σχολής του Πανεπιστημίου Κρήτης, Χρήστος Λιονής με το θέμα «Προετοιμάζοντας την Πρωτοβάθμια Φροντίδα Υγείας για μελλοντικές Πανδημίες».
Το συντονισμό της εκδήλωσης καθώς και το σχολιασμό επί των εισηγήσεων έχει αναλάβει ο Καθηγητής Βιολογίας στο Πανεπιστήμιο Κρήτης, Στέργιος Πυρίντσος,

Παρουσίαση του βιβλίου της Αγγελικής Λυγινού «Το μοιρολόι ως γυναικεία θρηνητική πρακτική και οι μετασχηματισμοί του»
2025-11-26 19:00 | Δημόσια Κεντρική Βιβλιοθήκη Ρεθύμνου, Μπίρη 6, Ρέθυμνο, Ρεθύμνου, Ελλάδα
Η Δημόσια Βιβλιοθήκη Ρεθύμνης και οι Εκδόσεις Ραδάμανθυς διοργανώνουν την Τετάρτη 26 Νοεμβρίου 2025, στις 7 μ.μ., την παρουσίαση του βιβλίου της Αγγελικής Λυγινού με τίτλο «Το μοιρολόι ως γυναικεία θρηνητική πρακτική και οι μετασχηματισμοί του – Η περίπτωση της Κρήτης».
Για το βιβλίο θα μιλήσουν:

Θεόδωρος Ρηγινιώτης, θεολόγος και εκπαιδευτικός
Άρης Τσαντηρόπουλος, καθηγητής Κοινωνικής Ανθρωπολογίας του Πανεπιστημίου Κρήτης
Αγγελική Λυγινού, συγγραφέας του βιβλίου

Την εκδήλωση θα πλαισιώσει μουσικά ο Χρυσόστομος Καβούνης, εκπαιδευτικός.
Χαιρετισμό θα απευθύνει ο Χρήστος Τσαντής, υπεύθυνος των Εκδόσεων Ραδάμανθυς, ενώ τη συζήτηση θα συντονίσει ο Νίκος Δερεδάκης, εκπαιδευτικός.
Το βιβλίο της Αγγελικής Λυγινού εξερευνά σε βάθος τη γυναικεία θρηνητική παράδοση της Κρήτης, μέσα από μια ανθρωπολογική και κοινωνιολογική προσέγγιση, φωτίζοντας πτυχές του μοιρολογιού που παραμένουν ζωντανές αλλά και μεταβαλλόμενες στο πέρασμα του χρόνου.
Η εκδήλωση είναι ανοιχτή στο κοινό.

Προβολή ιταλικής ταινίας στη Δημόσια Κεντρική Βιβλιοθήκη Ρεθύμνου
2025-11-25 19:00 | Δημόσια Κεντρική Βιβλιοθήκη Ρεθύμνου, Μπίρη 6, Ρέθυμνο, Ρεθύμνου, Ελλάδα
Η Δημόσια Κεντρική Βιβλιοθήκη Ρεθύμνου και η Κινηματογραφική Λέσχη Ρεθύμνου εγκαινιάζουν τη συνεργασία τους με την προβολή της ιταλικής ταινίας Il cattivo poeta (Ο κακός/ανυπάκουος ποιητής, 2021, 106’, σε σκηνοθεσία Gianluca Jodice) την Τρίτη 25 Νοεμβρίου & ώρα 7μμ στο χώρο της Δημόσιας Κεντρικής Βιβλιοθήκης Ρεθύμνου με υπότιτλους στα ελληνικά.
Την προβολή θα ακολουθήσει συζήτηση με το κοινό, την οποία θα συντονίσει ο Επίκουρος Καθηγητής του Τμήματος Ιστορίας και Αρχαιολογίας του Πανεπιστημίου Κρήτης Παρασκευάς Ματάλας. Η είσοδος για το κοινό είναι ελεύθερη.
Λίγα λόγια για την ταινία: Η ιστορία διαδραματίζεται το 1936, στα τελευταία χρόνια της ζωής του διάσημου Ιταλού ποιητή Γκαμπριέλε Ντ’ Αννούντσιο, ο οποίος ζει απομονωμένος στη βίλα του στις όχθες της λίμνης Γκάρντα. Ο Ντ’ Αννούντσιο, πάλαι ποτέ εθνικός ήρωας και εμπνευστής του φασιστικού κινήματος, έχει αποστασιοποιηθεί από τον Μπενίτο Μουσολίνι και παρακολουθεί με ανησυχία τη στενότερη σχέση της Ιταλίας με τη ναζιστική Γερμανία. Ο Τζοβάνι Κομίνι, ένας νεαρός φασίστας αξιωματούχος, λαμβάνει εντολή από το καθεστώς να επιτηρεί τον ποιητή και να αναφέρει τυχόν αντιφασιστικές του τάσεις. Όμως, όσο ο Κομίνι περνά χρόνο κοντά στον Ντ’ Αννούντσιο, γοητεύεται από το πνεύμα και τη φιλοσοφία του, και αρχίζει να αμφισβητεί τις ίδιες του τις εθνικιστικές πεποιθήσεις.
Περισσότερες πληροφορίες: https://kinler.gr/il-cattivo-poeta

Διάλεξη με θέμα «Ο Αριστοτέλης συναντά τη νευροεπιστήμη: η μίμησις, τα συναισθήματα και το αληθινό ψεύδος του θεάτρου»
2025-11-25 18:30 | Φοιτητική Εστία – Πολιτιστικό Κέντρο Ξενία, Ψαρρού 46, Ρέθυμνο, Ρεθύμνου, 74100
Πρόγραμμα Μεταπτυχιακών Σπουδών
“Κλασικές Σπουδές”
Καθ. Βάιος Λιαπής
(καθηγητής του Αρχαίου Θεάτρου και της Πρόσληψής του
και αντιπρύτανης στο Ανοικτό Πανεπιστήμιο Κύπρου)
Ο Αριστοτέλης συναντά τη νευροεπιστήμη:
η μίμησις, τα συναισθήματα και το αληθινό ψεύδος του θεάτρου
Αίθουσα Διαλέξεων του Φοιτητικού Πολιτιστικού Κέντρου “Ξενία”
Τρίτη 25 Νοεμβρίου 2025, 18.30
Η διάλεξη είναι ανοιχτή σε κάθε ενδιαφερόμενη και ενδιαφερόμενο και πραγματοποιείται στο πλαίσιο ερευνητικού σεμιναρίου (Workshop) με θέμα «Σύγχρονες διεπιστημονικές προσεγγίσεις στα αρχαία ελληνικά κείμενα».
Ο Βάιος Λιαπής είναι Καθηγητής του Αρχαίου Θεάτρου και της Πρόσληψής του στο Ανοικτό Πανεπιστήμιο Κύπρου και Αντιπρύτανης του ιδρύματος. Σπούδασε κλασική φιλολογία στα Πανεπιστήμια Αθηνών και Γλασκώβης. Δίδαξε στα Πανεπιστήμια Κύπρου, Μοντρεάλ και Πατρών, καθώς και στη ν École Normale Supérieure (Παρίσι) ως επισκέπτης καθηγητής. Υπήρξε μέλος του Ινστιτούτου Προηγμένων Σπουδών (Princeton) και υπότροφος διαφόρων πανεπιστημιακών και ερευνητικών ιδρυμάτων στις ΗΠΑ, στον Καναδά και στην Ευρώπη. Έχει διατελέσει επικεφαλής ερευνητικών έργων χρηματοδοτούμενων από δημόσιους φορείς στον Καναδά και στην Κύπρο. Έχει δημοσιεύσει βιβλία, συλλογικούς τόμους και άρθρα σε διεθνή επιστημονικά περιοδικά για θέματα σχετικά με την αρχαία ελληνική τραγωδία, τη νεοελληνική λογοτεχνία, την αρχαία ελληνική θρησκεία κ.ά. Είναι συνεργάτης του Κέντρου Διαδικτυακών Μαθημάτων Mathesis και το 2018 βραβεύτηκε με το Κρατικό Βραβείο Απόδοσης Έργου της Αρχαίας Ελληνικής Γραμματείας στα Νέα Ελληνικά για τη μετάφραση του Κύκλωπα του Ευριπίδη.

Ο ηχητικός περίπατος «Και Εδώ» από την ομάδα Scarmi με αφορμή τη Διεθνή Ημέρα για την Εξάλειψη της Βίας κατά των Γυναικών
2025-11-25 18:00 - 21:00 | Πλατεία 25ης Μαρτίου, Πλατεία 25ης Μαρτίου, Ρέθυμνο, Ρεθύμνου, 74100, Greece
Το Συμβουλευτικό Κέντρο Γυναικών της Διεύθυνσης Κοινωνικών Υπηρεσιών Δήμου Ρεθύμνης σε συνεργασία με την Ομάδα Scarmi, παρουσιάζουν το έργο «Και Εδώ», έναν ηχητικό μουσικό αφηγηματικό περίπατο, που επιδιώκει να φωτίσει τις αόρατες τοπογραφίες της έμφυλης βίας στον δημόσιο χώρο της πόλης μας.
Με τη χρήση ακουστικών κεφαλής, τα άτομα που συμμετέχουν ακολουθούν μια διαδρομή στην πόλη και βιώνουν μια σύνθετη αφήγηση όπου ανώνυμες μαρτυρίες γυναικών, λογοτεχνικά θραύσματα, πρωτότυπη μουσική και περιβαλλοντικοί ήχοι συνθέτουν έναν χάρτη εμπειριών. Σημεία καθημερινά μετατρέπονται σε φορτισμένα πεδία μνήμης.
Η πόλη αποκαλύπτεται ως παράλληλος, ηχητικός χάρτης της πατριαρχίας· ένας χάρτης που αναδεικνύει το κρυμμένο, εσωτερικό, θηλυκό τραύμα που ο αστικός χώρος κουβαλά σιωπηλά. Ένα τραύμα αθέατο, χαραγμένο στις λεπτομέρειες της καθημερινότητας, που μέχρι τώρα δεν είχε ακουστεί.
Το «Και Εδώ» βασίζεται σε πραγματικά βιώματα γυναικών, τα οποία συγκεντρώθηκαν μέσω ερωτηματολογίων και έρευνας. Το υλικό έχει επεξεργαστεί και προσαρμοστεί, εξυπηρετώντας τις ανάγκες του ηχητικού έργου.
«Η πατριαρχία δεν κατοικεί μόνο σε θεσμούς, αλλά και στον χώρο: στις αφανείς γωνιές της πόλης που δεν αποτυπώνονται σε επίσημους χάρτες».
Πότε: Τρίτη 25 & Τετάρτη 26 Νοεμβρίου 2025 _ Ρέθυμνο
Ώρες: 18.00 & 20.00
Σημείο έναρξης: Πλατεία 25ης Μαρτίου, Ρέθυμνο (παρακαλείστε να βρίσκεστε στο χώρο 15 λεπτά νωρίτερα)
Είσοδος: Ελεύθερη
Διάρκεια: 60 λεπτά
Περιορισμένος αριθμός συμμετοχών / Απαραίτητη κράτηση θέσης (έναρξη κρατήσεων 17/11): Και Εδώ _εισιτήρια
Συντελεστές
Σύλληψη / Δραματουργία / Σκηνοθεσία / Γραφιστικά / Αφήγηση: Αποστολάκη Ελεάννα
Πρωτότυπη Μουσική / Μίξη Ήχου / Ηχητικός Σχεδιασμός: Φλουρής Μιχάλης, Πιτσιδήμος Χριστόφορος
Παραγωγή: Συμβουλευτικό Κέντρο Γυναικών Δήμου Ρεθύμνης & Ομάδα Scarmi (ΑΝΤΑΝΑΚΛΑΣΕΙΣ ΑΜΚΕ).
***Το έργο περιλαμβάνει αναφορές σε έμφυλη βία και κακοποιητικές εμπειρίες, οι οποίες ενδέχεται να λειτουργήσουν ως σημεία πυροδότησης (trigger points) για άτομα με αντίστοιχα βιώματα…

Μουσικοποιητική Παράσταση αφιερωμένη στα 100 χρόνια από τη γέννηση του ποιητή Μανόλη Αναγνωστάκη
2025-11-23 20:30 - 22:00 | Ωδείο Ρεθύμνου, Βερνάδου 2, Ρέθυμνο, Ρεθύμνου, 74100, Ελλάδα
Ο Σύλλογος Φίλων Μουσικής και Τεχνών Άλμα Λίμπρε σας προσκαλεί σε μια Μουσικοποιητική Παράσταση αφιερωμένη στα εκατό χρόνια από τη γέννηση του μεγάλου ποιητή Μανόλη Αναγνωστάκη με τίτλο: «Σαν πρόκες πρέπει να καρφώνονται οι λέξεις. Να μην τις παίρνει ο άνεμος» την Κυριακή 23 Νοεμβρίου, στις 20:30 στην Αίθουσα Παντελής Πρεβελάκης (Ωδείο Ρεθύμνου).

Ο Μίκης Θεοδωράκης, o Θάνος Μικρούτσικος, o Δημήτρης Παπαδημητρίου, ο Θέμης Ανδρεάδης και ο Μιχάλης Γρηγορίου μελοποιούν Μανόλη Αναγνωστάκη.
Ο διαχρονικός λόγος του Μανόλη Αναγνωστάκη αποτελεί ακόμα και σήμερα ταυτόχρονα πρόσκληση αλλά και πρόκληση. Άλλοτε μας προσκαλεί να προχωρήσουμε σε «Δρόμους παλιούς» κι άλλοτε μας προκαλεί να αναμετρηθούμε σε μια παρτίδα «Σκάκι».
Μας μιλά για τον έρωτα, τον αγώνα, την απώλεια, την ελευθερία… Πάντα με την υπόσχεση πως θα έρθουν καλύτερες μέρες «Όταν όλα περάσουν». Κι έτσι η πρόκληση θα μας κάνει να ονειρευτούμε ξανά, κι η πρόσκληση θα μας ενώσει.

Συντελεστές:
Τραγούδι: Μαριέλλα Βιτώρου, Σήφης Καυκαλάς
Αφήγηση: Άθως Δανέλλης
Πιάνο: Γιάννης Κιαγιαδάκης
Μπουζούκι-Τραγούδι: Τηλέμαχος Αθανασιάδης
Μπάσο: Μιχάλης Αυλωνίτης
Βιολί: Άρης Συσκάκης
Καλλιτεχνική Επιμέλεια: Μαριέλλα Βιτώρου
Επιμέλεια Βίντεο: Τηλέμαχος Αθανασιάδης
Υπό την αιγίδα του Δήμου Ρεθύμνης.
Με τη στήριξη του Ομίλου Φίλων του Ποιητή Μανόλη Αναγνωστάκη.
Χορηγοί παραγωγής: Πίνδος Δασοτεχνική Ο.Ε., Τάκης Πόραβος, ΚΑΛΟΤΕΡΑΚΗΣ Κ. Α.Ε.Β.Ε., Μπαχάρι καφεκοπτείο και Ginger – Ξηροί καρποί-Βιολογικά Προϊόντα
Χορηγός επικοινωνίας: Rethemnos.gr
Γενική είσοδος: 12€
Άνεργοι, ΑμεΑ, Πολύτεκνοι: 10€

«Απόψε τρώμε στης Ιοκάστης» από το Δημοτικό Περιφερειακό Θέατρο Κρήτης
2025-11-23 19:30 - 20:30 | Σπίτι του Πολιτισμού, Βερνάδου 10, Ρέθυμνο, Ρεθύμνου, 74100, Ελλάδα
Το Δημοτικό Περιφερειακό Θέατρο Κρήτης παρουσιάζει την εκρηκτική κωμωδία του Άκη Δήμου «Απόψε τρώμε στης Ιοκάστης» σε σκηνοθεσία Άρη Νινίκα. Πρόκειται για ένα από τα κορυφαία έργα της σύγχρονης ελληνικής δραματουργίας, το οποίο θα κάνει πρεμιέρα στα Χανιά και στη συνέχεια θα περιοδεύσει σε όλη την Κρήτη.
ΛΙΓΑ ΛΟΓΙΑ ΓΙΑ ΤΟ ΕΡΓΟ
Στο σπίτι της Ιοκάστης γίνεται ένα δείπνο αλλιώτικο από τα άλλα… Η κόρη της ετοιμάζει το τραπέζι. Ο γιος της είναι καθ’ οδόν. Μαζί του και ο Κοσμάς, οικογενειακός φίλος και συνεργάτης. Αυτοί είναι οι επίσημοι προσκεκλημένοι. Υπάρχει, όμως, κι ένας… αυτόκλητος επισκέπτης. Ένας άγνωστος υπό τη συνοδεία ενός προσώπου που όλοι νόμιζαν για πεθαμένο! Η απρόσμενη άφιξη αυτών των δύο θα πυροδοτήσει μια αλυσίδα αποκαλύψεων και παρεξηγήσεων που κανείς δεν φανταζόταν πηγαίνοντας σε αυτό το δείπνο.
ΣΚΗΝΟΘΕΤΙΚΟ ΣΗΜΕΙΩΜΑ
Κάποιες φορές, ο άνθρωπος έρχεται αντιμέτωπος με καταστάσεις δραματικές που η έντασή τους, με έναν παράδοξο τρόπο, τις κάνει να μοιάζουν κωμικές σε κάποιον που τις παρατηρεί απ’ έξω. Ίσως η αδυναμία αντιμετώπισης μιας κατάστασης να μας καθιστά κωμικούς στα μάτια των άλλων. Ίσως φοβόμαστε να γελάσουμε με τους εαυτούς μας επειδή μας παραπαίρνουμε στα σοβαρά. Ένα δείπνο, παραδείγματος χάριν, μπορεί να γίνει η αφορμή να φανερωθεί αυτή η παραδοξότητα. Εκεί όπου όλοι γίνονται πρωταγωνιστές της ιστορίας τους και συμπρωταγωνιστές στις ιστορίες των άλλων. Εκεί όπου οι πληροφορίες πάνε κι έρχονται χωρίς να υπάρχει ο χρόνος να χωνευτούν. Έτσι κι αλλιώς, κανένα αστείο δεν είναι αστείο αν δεν υπάρχει κάποιος για να το δει.

ΣΥΝΤΕΛΕΣΤΕΣ
Κείμενο: Άκης Δήμου
Σκηνοθεσία: Άρης Νινίκας
Σκηνικά – Κοστούμια: Μάγδα Δήμου
Μουσική – Βοηθός σκηνοθέτη: Αναστασία Γιαμούζη
Φωτισμοί: Μιχάλης Σκουλάς
Φωτογραφίες αφίσας – προβών – παράστασης: Γιώργος Αναστασάκης
Τrailer: Φωτόπολις Χανιά
Design: Κωστής Σωτηράκος
Παίζουν (Με αλφαβητική σειρά): Ιώ Ασηθιανάκη, Φανή Γεωργακάκη, Gary Borland, Άρης Νινίκας, Εμμανουήλ Στεφανουδάκης, Γιάννης Χαρκοφτάκης
Ρέθυμνο, Σπίτι του Πολιτισμού
Κυριακή 23 Νοεμβρίου στις 19:30

Τιμές εισιτηρίων:

Κανονικό: 15€
Μειωμένο: 12€ (τρίτεκνοι, πολύτεκνοι, άνεργοι, μαθητές, φοιτητές, άνω των 65ετών, ΑΜΕΑ)

Ηλεκτρονική προπώληση: more.com/gr-el/tickets/theater/apopse-trome-stis-iokastis και στα ταμείο μιάμιση ώρα πριν από κάθε παράσταση.

Κρητική βραδιά με τους Μιχάλη Χαρκιολάκη και Γιώργο Κουδουμογιαννάκη
2025-11-22 22:00 | Μεζεδοπωλείο Αλλού γι’ αλλού, Νικολάου Πλαστήρα 2, Ρέθυμνο, Ρεθύμνου, 74100, Ελλάδα
Κρητική βραδιά με τους Μιχάλη Χαρκιολάκη και Γιώργο Κουδουμογιαννάκη στο μεζεδοπωλείο «Αλλού γι’ Αλλού».
Τηλ. κρατήσεων: 6974025703

Έκθεση σύγχρονης τέχνης «Κάνναβος» στο Σπίτι του Πολιτισμού
2025-11-22 18:00 - 21:00 | Σπίτι του Πολιτισμού, Βερνάδου 10, Ρέθυμνο, Ρεθύμνου, 74100, Ελλάδα
Το 8ο Φεστιβάλ Τέχνης Ν.Σ. σε συνδιοργάνωση με το Τμήμα Πολιτισμού του Δήμου Ρεθύμνης παρουσιάζει από 15 Οκτωβρίου στο Ρέθυμνο, την Έκθεση Σύγχρονης Τέχνης με θέμα: «Κάνναβος (ως ίχνος, χώρος, κάδρο, όριο, ουτοπία…)»
Στην Έκθεση Σύγχρονης Τέχνης με θέμα τον Κάνναβο, 40 Έλληνες και Κύπριοι καλλιτέχνες, πολλοί απ’ αυτούς καθηγητές Καλών Τεχνών, συνδιαλέγονται με την έννοια και την ατμόσφαιρα μιας περιοχής καθορισμένης, οριοθετημένης και προσδιορισμένης, με προεκτάσεις εννοιολογικές ή μη, που εκπέμπουν SOS.
Στην εποχή μας και σ’ έναν κόσμο με πολίτες έγκλειστους στα κελιά της εικονικής πραγματικότητας, περιχαρακωμένους στην ασφυκτική τους ιδιώτευση, αγωνιούμε για την ανθρώπινη κατάσταση, όπως αυτή διαμορφώνεται στον 21ο αιώνα, όπου η φορεμένη απόσταση ασφαλείας του ενός πολίτη από τον άλλον είναι το μεγάλο τους άλλοθι.
Μ’ έναν κάνναβο των ορίων και του ανταγωνιστικού χώρου, με τη δομή που τον ετεροκαθορίζει να οριοθετεί χώρους εγκλεισμού ή υποτιθέμενης ελευθεριότητας. Με τον υπαρξιακό μας προσανατολισμό να λαλεί και να χορεύει. Να αναζητά και να αποφεύγει. Να συγκρούεται και να εθελοτυφλεί. Να αναγνωρίζει, ενώ την ίδια στιγμή να λησμονά. Εν κατακλείδι, να παρατηρεί το τραύμα που αιμορραγεί, σ’ ένα κατά παραγγελία υποτιθέμενο εργαστήριο συνύπαρξης.
Επιμέλεια έκθεσης: Χρυσούλα Σκεπετζή, Κωστής Καπελώνης
Συμμετέχουν: Νίκος Αλεξίου, Μαριλένα Αλιγιζάκη, Ειρήνη Βαζούκου, Βαγγέλης Δασκαλάκης, Ανδρέας Δεβετζής, Χριστίνα Δουζένη, Ευδοξία, Μανώλης Ζαχαριουδάκης, Αρίων Ζουγανέας, Ελένη Ιωαννίδου, Ιωάννα Καζάκη, Βίκυ Καμμένου, Δήμητρα Κανέλλη, Γιώργης Καπελώνης, Κωστής Καπελώνης, Γιώργος Καλστίδης, Κατερίνα Καρούλια, Δέσποινα Κατζαγιαννάκη, Μαρία Κομπατσιάρη, Χάρης Κοντοσφύρης & Σοφία Αντωνακάκη, Κώστας Κουνάλης, Σαβέλλα Μιχαήλ, Παναγιώτης Μιχαήλ& Μαρία Πετρίδη, Ισμήνη Μπονάτσου, Κωνσταντίνα Μπολιεράκη, Δέσποινα Μυριοκεφαλιτάκη, Κώστας Παγωμένος, Άρτεμις Ποταμιάνου, Ελευθερία Προφητηλιώτη, Χρυσούλα Σκεπετζή, Βασίλης Σολιδάκης, Χουρίκ Τοροσιάν, Βίκυ Τσαλαματά, Ράνια Φραγκουλίδου, Δήμητρα Χανιώτη, Κυριάκος Χατζημιχαηλίδης & ο μεταλλοτεχνίτης Θεόδωρος Κεραμιανός.
INFO:
Χώρος: Σπίτι του Πολιτισμού (Ε. Βερνάρδου 12, Ρέθυμνο)
Διάρκεια έκθεσης: 15 Οκτωβρίου έως 22 Νοεμβρίου 2025
Ώρες λειτουργίας: καθημερινά 6μμ – 9μμ, εκτός Δευτέρας.
Τηλέφωνο επικοινωνίας για ξεναγήσεις σχολείων 6976955084​.

Βιωματικό εργαστήρι PLEXUS για ενήλικο κοινό στο 8ο Φεστιβάλ Τέχνης Ν.Σ.
2025-11-22 18:00 - 20:00 | Σπίτι του Πολιτισμού, Βερνάδου 10, Ρέθυμνο, Ρεθύμνου, 74100, Ελλάδα
Εξερευνώντας τα όρια της τέχνης και της έκφρασης από τους [nomades artcore]
Το 8ο Φεστιβάλ Τέχνης Ν.Σ. σε συνδιοργάνωση με το Τμήμα Πολιτισμού του Δήμου Ρεθύμνης σας προσκαλεί στην τελευταία του εκδήλωση για το 2025.
Το Σάββατο 22 Νοεμβρίου η ομάδα [nomades artcore], μετά την ολοκλήρωση του καλλιτεχνικού εργαστηρίου PLEXUS και τη μεγάλη ανταπόκριση από εκπαιδευτικούς και μαθητές/τριες της Β΄βάθμιας Εκπαίδευσης Ρεθύμνου, ανοίγει για μία μόνο ημέρα το εργαστήρι για ενήλικο κοινό.
Ένα θεατρικό εικαστικό εργαστήρι, μια βιωματική περιήγηση, που θα συνομιλήσει με τα έργα της έκθεσης, θα εμπνευστεί από την θεματική του και θα συνθέσει νέες αναπαραστάσεις μέσα από το βλέμμα των συμμετεχόντων.
Με αφορμή την έκθεση και με εργαλεία τις τεχνικές θεάτρου, οι συμμετέχοντες/ουσες θα έρθουν σε επαφή με την τέχνη των εικαστικών και της αρχιτεκτονικής, θα κατανοήσουν την έννοια του ορίου, της διερεύνησης και διεύρυνσης αυτού και την ελευθερία της ατομικής και συλλογικής έκφρασης, ώστε να συνθέσουν το δικό τους ζωντανό γλυπτό.
Πώς ερμηνεύουμε έργα σύγχρονης τέχνης; Πώς συνομιλούν με το παρόν και με τις δικές μας εμπειρίες;
Ένα θεατρικό εργαστήριο που θα μας δώσει την δυνατότητα να γνωρίσουμε την έννοια του Καννάβου με βιωματικό τρόπο. Στόχος να αναπτύξουμε την κριτική μας ικανότητα εκτός των συμβατικών πλαισίων, να εστιάσουμε στην αφαίρεση, το συμβολισμό και την πειραματική φύση της μοντέρνας τέχνης, να δώσουμε τις δικές μας ερμηνείες και να ευαισθητοποιηθούμε σε σημαντικά θέματα οξύνοντας την κοινωνική μας συνείδηση.
Το 8th N.S. Art Festival 2025, πραγματεύεται την έννοια του Καννάβου ως ίχνος, χώρος, κάδρο, όριο, ουτοπία.
Επιμέλεια έκθεσης: Χρυσούλα Σκεπετζή και Κωστής Καπελώνης.
Ταυτότητα Εργαστηρίου:
Σάββατο 22 Νοεμβρίου 2025 – ώρα: 18:00 – 19:45
Μέγιστος αριθμός συμμετεχόντων: 20 άτομα
Τόπος διεξαγωγής: Σπίτι του Πολιτισμού, Ρέθυμνο
Είσοδος Δωρεάν. Μόνο με κράτησης θέσεων
Επικοινωνία: oi.nomades@gmail.com |6949745793
Δημιουργία εργαστηρίου: Κωνσταντίνα Γιασεμίδου, Πέτρος Ρούσσος, Γιάννης Σιούτης
Το εργαστήριο πραγματοποιήθηκε για τα σχολεία με την αιγίδα και την χρηματοδότηση του Υπουργείου Πολιτισμού και Αθλητισμού.
Η μουσικο-θεατρική παράσταση του Σταύρου Σιόλα “Της Άρνης το Νερό και άλλα μουσικά μονόπρακτα” – που ήταν προγραμματισμένη για την ίδια ημέρα – αναβάλλεται λόγω τεχνικών προβλημάτων.

Ο Αναστάσης Μπούχλης και ο Αντώνης Κουράκης στην Ταβέρνα Πόπη
2025-11-21 22:00 | Ταβέρνα Πόπη, Ταβέρνα Πόπη, Ρέθυμνο, Ρεθύμνου, 74100, Ελλάδα
Ο Αναστάσης Μπούχλης και ο Αντώνης Κουράκης με το συγκρότημα τους στην Ταβέρνα Πόπη.
Παρασκευή 21 Νοεμβρίου – Έναρξη 22:00.
Τηλ επικοινωνίας: 2831072270.

Ο Νίκος Ζωιδάκης στο «Αλλού γι' Αλλού»
2025-11-21 22:00 | Μεζεδοπωλείο Αλλού γι’ αλλού, Νικολάου Πλαστήρα 2, Ρέθυμνο, Ρεθύμνου, 74100, Ελλάδα
Ο Νίκος Ζωιδάκης με το συγκρότημα του ζωντανά στο Μεζεδοπωλείο «Αλλού γι’ Αλλού».
Τηλ. 6974025703

Ο CrystAlex ζωντανά στο «Καναβάτσο»
2025-11-21 20:30 | Καφενείο Καναβάτσο, Prevelaki, Rethymno, Ρεθύμνου, 741 31, Greece
Ο CrystAlex ζωντανά στο «Καναβάτσο» (Παντ. Πρεβελάκη 24, Σοχώρα – Ρέθυμνο) με δικές του επιτυχίες και πολλές ελληνικές ροκ μπαλάντες.
Κάθε Παρασκευή στις 20:30.
Τηλ. 6955 64 47 27.

Μουσική βραδιά στην Ταβέρνα Πολόπετρος
2025-11-21 20:00 | Ταβέρνα Πολόπετρος, Polopetros Cretan Tavern, Roustika, Ρεθύμνου, 740 58, Greece
Μουσική βραδιά στην Ταβέρνα Πολόπετρος στα Ρούστικα Ρεθύμνου με τη Μαρία Δασκαλάκη (φωνή, βιολί), τον Γιάννη Κορίνθιο (φωνή, κιθάρα) και το Βασίλη Δασκαλάκη (πνευστά, φωνή).
Έναρξη 20.00.
Τηλ 28310 91139

«Και να, τι θέλω τώρα να σας πω»: Συναυλία – αφιέρωμα στον Θάνο Μικρούτσικο
2025-11-21 19:00 - 21:00 | Σπίτι του Πολιτισμού, Βερνάδου 10, Ρέθυμνο, Ρεθύμνου, 74100, Ελλάδα
H Τομεακη Επιτροπή Ρεθύμνου του ΚΚΕ συνεχίζει και φέτος τα αφιερώματα στους μεγάλους Έλληνες συνθέτες. Φέτος, η εκδήλωση θα είναι αφιερωμένη στον μεγάλο Θάνο Μικρούτσικο, με τίτλο “και να τι θέλω τώρα να σας πω”.
Συντελεστές τις εκδήλωσης είναι οι:
Σάκης Σακελλαρίδης, κιθάρα, μπουζούκι και φωνή
Αλεξάνδρα Βεργαδή, φωνή
Σπύρος Ξενιτοπουλος, πλήκτρα, φωνή
Άρης Συσκάκης, βιολί
Μάνος Χουδετσανάκης, κιθάρα, φωνή
Γιώργος Ζαμπακάς, τύμπανα.
ΣΤΗΝ ΕΚΔΗΛΩΣΗ ΘΑ ΑΠΕΥΘΥΝΕΙ ΧΑΙΡΕΤΙΣΜΟ, Η ΚΟΡΗ ΤΟΥ ΣΥΝΘΕΤΗ, ΚΩΝΣΤΑΝΤΙΝΑ ΜΙΚΡΟΥΤΣΙΚΟΥ
Παρασκευή 21/11 και ώρα 19:00.
Σπίτι του Πολιτισμού, Ρέθυμνο.
Η είσοδος στην εκδήλωση θα γίνεται με προσκλήσεις που διατίθενται από τις οργανώσεις του ΚΚΕ και της ΚΝΕ.

Προβολή ταινίας μικρού μήκους με τίτλο «Είδα ένα Όνειρο»
2025-11-20 19:30 | Σπίτι του Πολιτισμού, Βερνάδου 10, Ρέθυμνο, Ρεθύμνου, 74100, Ελλάδα
Προβολή της ταινίας μικρού μήκους με τίτλο «Είδα ένα Όνειρο» θα πραγματοποιηθεί στις 20 Νοεμβρίου 2025 και ώρα 19:30 στο Σπίτι του Πολιτισμού στο Ρέθυμνο.
Μία υπέροχη πρωτοβουλία της εικαστικού Μαλβίνας Τσιώρα, με πρωταγωνιστές τους μαθητές του 13ου Δημοτικού Σχολείου Ρεθύμνου.
Η ταινία αντλεί την έμπνευσή της από τα καταγεγραμμένα όνειρα των παιδιών, με αναφορές στο βιβλίο “Η ποιητική του χώρου” του Gaston Bachelard.
Η ταινία αυτή δημιουργήθηκε με την ευγενική χορηγία και τη βοήθεια του συλλόγου γονέων και κηδεμόνων, καθώς και της διεύθυνσης του σχολείου.
Η είσοδος θα είναι ελεύθερη και εντός του χώρου θα υπάρχει και έκθεση φωτογραφικού υλικού από τα γυρίσματα.
Οι διοργανωτές αναφέρουν σχετικά:
«Κοντοζύγωσε το Όνειρο και θα το δούμε όλοι και όλες μαζί πολύ σύντομα στο Σπίτι του Πολιτισμού στο αγαπημένο μας Ρέθυμνο!
Παιδιά – χελώνες, παιδιά – πτηνά, παιδιά που κατοικούν μέσα σε κοχύλια και που ονειρεύονται πάνω σε δέντρα και μέσα σε θάλασσες. Το project αυτό είναι ο καρπός μιας μακράς δημιουργικής διαδρομής που ξεκίνησε 2 χρόνια πριν μέσα στις αίθουσες του δημοτικού σχολείου τις ώρες των εικαστικών.
Με σημείο αναφοράς μας έργα σουρεαλιστών καλλιτεχνών, όπου το ονειρικό στοιχείο αποτελεί τον πυρήνα του έργου τους, δημιουργήσαμε τα προσωπικά μας ημερολόγια ονείρων σκιτσάροντας και καταγράφοντας τα όνειρα μας τα οποία μοιραζόμασταν ανοιχτά κατά τη διάρκεια των μαθημάτων. Προς το τέλος της χρονιάς συγκεντρώσαμε κάποια από αυτά και αποφασίσαμε να τα κάνουμε ταινία!
Με μοναδική κάμερα μια Canon 1100D και ένα Drone, με 11 παιδιά – μαθητές (τους μόνους πρωταγωνιστές της ταινίας) ξεχυθήκαμε σε παραλίες, βουνά και λιβάδια πραγματοποιώντας λήψεις σκηνών οι οποίες προέκυψαν ως επί των πλείστων διαδραστικά μεταξύ των παιδιών με κάποιες σκηνοθετικές παρατηρήσεις από πλευράς μου, τις οποίες ήρθε να ντύσει το υπέροχο έργο του Gaston Batchelard “Η Ποιητική του Χώρου”.
Μέσα από αυτό το μικρό και γενναίο εγχείρημα κρατάμε το όνειρο μας ζωντανό θίγοντας έννοιες σχετικές με το ταξίδι της ενηλικίωσης, την αφύπνιση, την αλληλεγγύη και την συλλογικότητα, την κατοίκηση, της πολύτιμη σύνδεσης Φύσης-Ανθρώπων-Ζώων, την αναγκαιότητα της φαντασίας και προπάντων το αυτονόητο δικαίωμα μας στο όνειρο!]».
Σύλληψη/σενάριο/σκηνοθεσία: Μαλβίνα Τσιώρα
Μοντάζ: Άγγελος Μορφονιός
Παίζουν: Βιδιαδάκης Βαγγέλης, Γαλανάκη Γεωργία, Γατούδη Ηλέκτρα-Χριστίνα, Κουτσοπούλου Άννα, Μπανάι Γκλεντιον, Οικονόμου Μελίνα, Παπαδομανωλάκης Γιώργος, Προτοντουάρι Εβελίνα, Σκουλή Νίκη, Χαλκιαδάκης Φίλιππος, Χατζηδάκη Ζωή
Χορηγός: Σύλλογος γονέων & κηδεμόνων του 13ου Δημοτικού σχολείου Ρεθύμνου.

Διάλεξη με θέμα: «Αυτογνωσία & Εσωτερισμός: Συνάντηση Τέχνης, Επιστήμης, Φιλοσοφίας και Θρησκείας»
2025-11-19 19:30 | Theorist Cafe, Καζαντζάκη 1,, Ρέθυμνο, Κρήτη, 74100, Greece
Ο Γνωστικός Πολιτιστικός Σύλλογος Samael – Lakhsmi σας προσκαλεί την Τετάρτη 19 Νοεμβρίου στις 19:30 στη Διάλεξη με θέμα: «Αυτογνωσία & Εσωτερισμός: Συνάντηση Τέχνης, Επιστήμης, Φιλοσοφίας και Θρησκείας»
Τοποθεσία: Βιβλιοκαφέ «Theorist» Καζαντζάκη 1, ΡΕΘΥΜΝΟ
ΕΙΣΟΔΟΣ ΕΛΕΥΘΕΡΗ – ΠΕΡΙΟΡΙΣΜΕΝΕΣ ΘΕΣΕΙΣ
Θα μελετήσουμε τη Γνωστική Διδασκαλία, ως μια Συμπαντική Γνώση, η οποία μας βοηθάει μέσω της Τέχνης, της Επιστήμης, της Φιλοσοφίας και της Θρησκείας, να γνωρίσουμε τόσο τον εαυτό μας όσο και τα μυστήρια της ζωής και του θανάτου.
Η διάλεξη αυτή αποτελεί την έναρξη ενός Βιωματικού Σεμιναρίου Αυτογνωσίας & Εσωτερισμού (22 Μαθημάτων) που θα πραγματοποιείται μια φορά την εβδομάδα, κάθε Τετάρτη στις 19:30.
Στο Σεμινάριο αυτό θα αναλύσουμε θέματα Εσωτερικής Ψυχολογίας και Πρακτικής Φιλοσοφίας καθώς επίσης και διάφορους Συμπαντικούς Νόμους καθώς και Τεχνικές Διαλογισμού και Αφύπνισης της Συνείδησης. Κάθε μάθημα θα περιλαμβάνει τόσο Θεωρητικό όσο και Πρακτικό μέρος.
Για δήλωση συμμετοχής καλέστε μας στο 6944393627
Ποιοι είμαστε;
Ο Γνωστικός Πολιτιστικός Σύλλογος Samael – Lakhsmi είναι μη κερδοσκοπικός και μοιράζεται ελεύθερα τις Πνευματικές Διδασκαλίες των σύγχρονων Δασκάλων, Α.Δ. Samael Aun Weor, Α.Δ. Lakhsmi και Α.Δ. Michael. Αυτές οι Διδασκαλίες στοχεύουν να βοηθήσουν τους Αναζητητές της αλήθειας και της σοφίας στην Αυτογνωσία και στην Αφύπνιση της Συνείδησης.

Προβολή ταινίας και έκθεση βιβλίων στη Δημόσια Κεντρική Βιβλιοθήκη Ρεθύμνου για την Παγκόσμια Ημέρα Φιλοσοφίας
2025-11-19 19:00 | Δημόσια Κεντρική Βιβλιοθήκη Ρεθύμνου, Μπίρη 6, Ρέθυμνο, Ρεθύμνου, Ελλάδα
Με αφορμή τον εορτασμό της Παγκόσμιας Ημέρας Φιλοσοφίας, που καθιερώθηκε από την UNESCO το 2002 και τιμά τη φιλοσοφία ως πηγή κριτικής σκέψης, κατανόησης, ανεκτικότητας και ειρήνης, η Δημόσια Κεντρική Βιβλιοθήκη Ρεθύμνου από κοινού με το Τμήμα Φιλοσοφίας του Πανεπιστημίου Κρήτης, το Κέντρο Αρχαίου Ελληνικού και Κινεζικού Πολιτισμού (ΚΕΛΚΙΠ) και τη Βιβλιοθήκη του Πανεπιστήμιου Κρήτης διοργανώνουν μια ξεχωριστή βραδιά κινηματογράφου και φιλοσοφικού στοχασμού.
Την Τετάρτη 19 Νοεμβρίου στις 7.00 μ.μ. στη Δημόσια Κεντρική Βιβλιοθήκη θα προβληθεί η βραβευμένη ταινία «Η απάντηση στο για πάντα» (The answer to forever) του Κινέζου σκηνοθέτη Zheng Yunchang (2024, 83’) με ελληνικούς και αγγλικούς υπότιτλους.

Η ταινία προσεγγίζει με λεπτότητα και στοχαστική ματιά τα ζητήματα της απώλειας και της θνητότητας, αποτελώντας αφετηρία για έναν ουσιαστικό διάλογο με το κοινό. Την ταινία θα προλογίσουν ο Καθ. Κ. Σπανουδάκης, Πρόεδρος του ΕΣ της Δ.Κ.Β.Ρ., και η Καθ. Χλόη Μπάλλα, Πρόεδρος του Κέντρου Αρχαίου Ελληνικού και Κινεζικού Πολιτισμού.
Μετά την προβολή της ταινίας θα ακολουθήσει σχολιασμός από τον Βαγγέλη Καραδήμα, Καθηγητή στο Τμήμα Ψυχολογίας του Πανεπιστημίου Κρήτης, καθώς και συζήτηση με το κοινό.
Παράλληλα, στο φουαγιέ της Δημόσιας Βιβλιοθήκης, θα υπάρχει έκθεση ελληνικών βιβλίων με θέμα την κινέζικη φιλοσοφία.
Η είσοδος για το κοινό είναι ελεύθερη.
Τόπος: Δημόσια Κεντρική Βιβλιοθήκη Ρεθύμνου
Ημέρα: 19 Νοεμβρίου
Ώρα: 19:00
